
9 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1605 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αποδοχή δωρεών προς το Ελληνικό Δημόσιο 
(Γενικό Επιτελείο Στρατού). 

2 

Αποδοχή δωρεών προς το Ελληνικό Δημόσιο 
(Γενικό Επιτελείο Στρατού). 

3 

Καθορισμός αρμοδιότητας Υπηρεσίας Επιτρόπου 
του Ελεγκτικού Συνεδρίου για τον έλεγχο των δα¬ 
πανών του νεοσυσταθέντος Πανεπιστημίου Δυτι¬ 
κής Αττικής. 

4 

Έγκριση της αρ. 186/2015 απόφασης του Δημο¬ 
τικού Συμβουλίου Χαλκίδας επί θεμάτων που 
αφορούν σε κυκλοφοριακές ρυθμίσεις στην Δ.Ε. 
Ν. Αρτάκης του Δήμου Χαλκιδέων Ν. Εύβοιας. 

5 

Τροποποίησητηςαγγλικήςμετάφρασηςτουτίτλου 
της αριθμ. 98/2015 (ΦΕΚ 2669/τ.Β'/10-12-2015) 
απόφαση Πρύτανη, η οποία έχει τροποποιηθεί με 
την αριθ. 160/2016/04-10-2016 (ΦΕΚ 3173/τ.Β') 
απόφαση Πρύτανη και αφορά στο Πρόγραμμα 
Μεταπτυχιακών Σπουδών του Παιδαγωγικού 
Τμήματος Δημοτικής Εκπαίδευσης του Δημοκρί- 
τειου Πανεπιστημίου Θράκης με τίτλο «Ετερότητα 
και Παιδαγωγική του Θεάτρου». 


ΑΠΟΦΑΣΕΙΣ 


( 1 ) 

Αποδοχή δωρεών προς το Ελληνικό Δημόσιο 
(Γενικό Επιτελείο Στρατού). 

Με την Φ.894/25/917843/Σ.918/30 Απρ 2018 απόφαση 
του Υπουργείου Εθνικής Άμυνας που εκδόθηκε σύμφωνα 
με τις διατάξεις: 

α. Των παρ. 1 και 4 του άρθρου 3 του ν. 4182/2013 
(Α’ 185) όπως αναδιατυπώθηκαν και ισχύουν με το άρθρο 
32 παρ. 2 του ν. 4223/2013 (Α’ 287) και των άρθρων 496, 
498 και 499 του Αστικού Κώδικα. 

β. Του 73/2015 π.δ «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 


γ.Του άρθρου 28 του ν. 4484/2017 (Α' 110), 
γίνονται αποδεκτές οι παρακάτω δωρεές προς το Ελλη¬ 
νικό Δημόσιο (Γενικό Επιτελείο Στρατού): 

α.Του Ροταριανού Ομίλου Ρόδου η οποία συνίσταται 
σε ένα (1) ατμοκαθαριστή και ιατροφαρμακευτικό υλικό, 
συνολικής αξίας 7.100 ευρώ. 

β.Του Λγού (ΠΖ) Λαϊβερά Γεώργιου, η οποία συνίστα- 
ται σε μια (1) τηλεόραση ΡΗΙΙ_Ι_ΙΡ5 28 ιντσών και μιας (1) 
φωτογραφικής μηχανής ΤυΡΒΟ-Χ-ϋ5-7450 7ΜΡ, συνο¬ 
λικής αξίας 150 ευρώ. 

Ο Υπουργός 

ΠΑΝΑΓΙΩΤΗΣ ΚΑΜΜΕΝΟΣ 


( 2 ) 

Αποδοχή δωρεών προς το Ελληνικό Δημόσιο 
(Γενικό Επιτελείο Στρατού). 

Με την Φ.894/26/917883/Σ.922/30 Απρ 2018 απόφαση 
του Υπουργείου ΕθνικήςΆμυνας που εκδόθηκε σύμφωνα 
με τις διατάξεις: 

α. Των παρ. 1 και 4 του άρθρου 3 του ν. 4182/2013 
(Α' 185) όπως αναδιατυπώθηκαν και ισχύουν μετο άρθρο 
32 παρ. 2 του ν. 4223/2013 (Α' 287) και των άρθρων 496, 
498 και 499 του Αστικού Κώδικα. 

β. Του 73/2015 π.δ «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΑΊ16). 

γ. Του άρθρου 28 του ν. 4484/2017 (Α' 110), γίνονται 
αποδεκτές οι παρακάτω δωρεές προς το Ελληνικό Δη¬ 
μόσιο (Γενικό Επιτελείο Στρατού): 

α. Της ΕΑΑΣ/ΠΑΡΑΡΤΗΜΑ Ν. Ιωαννίνων, η οποία συ- 
νίσταται σε ένα (1) πλυντήριο ρούχων, αξίας 400 ευρώ. 

β.Της 4ης Υγειονομικής Περιφέρειας Μακεδονίας και 
Θράκης, η οποία συνίσταται σε ένα (1) όχημα γενικής 
χρήσηςτύπου ΡΙΑΤ ΘΟΒίΟ με αριθμό κυκλοφορίας ΚΗΗ 
1874, σημερινής εμπορικής αξίας 5.000 ευρώ. 

γ. Της Ένωσης Ελλήνων Εφέδρων του Κοινωνικοπολι- 
τικού φορέα Λ.Ε.Υ.Κ.Ο., η οποία συνίσταται σε πέντε (5) 
χειροκίνητα αναπηρικά αμαξίδια και σε ένα (1) ηλεκτρο¬ 
κίνητο αναπηρικό αμαξίδιο, συνολικής αξίας 3.800 ευρώ. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 605/09.05.2018 


δ.Της εταιρείας «ΕΛΛΗΝΙΚΑ ΓΑΛΑΚΤΟΚΟΜΕΙΑ Α.Ε.», η 
οποία συνίσταται στην κάλυψη των εργασιών που αφο¬ 
ρούν στη διαμόρφωση αίθουσας πρώην κυλικείου της 
ΣΜΥ σε αίθουσα Τιμών - Συσκέψεων, συνολικής αξίας 
15.600 ευρώ. 

Ο Υπουργός 

ΠΑΝΑΓΙΩΤΗΣ ΧΑΜΜΕΝΟΣ 


Αριθμ. απόφ. ΦΓ8/277 17 (3) 

Καθορισμός αρμοδιότητας Υπηρεσίας Επιτρό¬ 
που του Ελεγκτικού Συνεδρίου για τον έλεγχο 
των δαπανών του νεοσυσταθέντος Πανεπιστη¬ 
μίου Δυτικής Αττικής. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο Κατάστημα του, στις 18 Απριλίου 
2018, με την εξής σύνθεση: Ανδρονίκη Θεοτοκάτου, 
Πρόεδρος, Ιωάννης Σαρμάς, Σωτηρία Ντούνη, Μαρία 
Βλαχάκη, Γεωργία Μαραγκού, Αγγελική Μαυρουδή και 
Κωνσταντίνος Κωστόπουλος, Αντιπρόεδροι, Γεώργιος 
ΒοΤλης, Βασιλική Ανδρεοπούλου, Μαρία Αθανασο- 
πούλου, Ευαγγελία - Ελισάβετ Κουλουμπίνη, Σταμάτιος 
Πουλής, Κωνσταντίνα Ζώη, Δημήτριος Πέππας, Αγγελική 
Μυλωνά, Γεωργία Τζομάκα, Στυλιανός Λεντιδάκης, Βιρ- 
γινία Σκεύη, Κωνσταντίνος Εφεντάκης, Βασιλική Σοφια¬ 
νού, Αγγελική Πανουτσακοπούλου, Δέσποινα Τζούμα, 
Δημήτριος Τσακανίκας, Ευφροσύνη Παπαθεοδώρου, 
Βασιλική Προβίδη, Κωνσταντίνος Παραθύρας, Ασημίνα 
Σακελλαρίου, Αργυρώ Μαυρομμάτη, Ευαγγελία Σεραφή, 
Κωνσταντίνος Κρέπης, Ειρήνη Κατσικέρη, Γεωργία Πα- 
παναγοπούλου και Νεκταρία Δουλιανάκη, Σύμβουλοι (η 
Αντιπρόεδρος Άννα Λιγωμένου και οι Σύμβουλοι Ελένη 
Λυκεσά, Δέσποινα Καββαδία - Κωνσταντάρα και Θεο¬ 
λογία Γναρδέλλη απούσιασαν δικαιολογημένα.), με την 
παρουσία του Επιτρόπου Επικράτειας Αντωνίου Νικητά- 
κη, κωλυόμενης της Γενικής Επιτρόπου της Επικράτειας 
στο Ελεγκτικό Συνέδριο Χρυσούλας Καραμαδούκη και 
της Γραμματέως Ελένης Αυγουστόγλου, Επιτρόπου, Προ- 
ϊσταμένηςτης Γραμματείας του Ελεγκτικού Συνεδρίου. 

Αφού έλαβε υπόψη 

1. Το άρθρο 98 του Συντάγματος. 

2. Τις διατάξεις των άρθρων 1 παρ.ΐα), 19παρ.2 και 3, 
22,28,34 και 35 του ν. 4129/2013 «Κύρωση του Κώδικα 
Νόμων για το Ελεγκτικό Συνέδριο» (ΦΕΚ Α'52). 

3. Τις διατάξεις του άρθρου 69 του ν. 4270/2014 «Αρ¬ 
χές δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις» (ΦΕΚ Α' 143). 

4. Τις διατάξεις του άρθρου 31 παρ. α’ υποπερ. αα’ 
του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (ΦΕΚ Α' 143), όπως 
αντικαταστάθηκε με το άρθρο 10 παρ.10 του ν. 4337/ 
2015 «Μέτρα για την εφαρμογή της συμφωνίας δημοσι¬ 
ονομικών στόχων και διαρθρωτικών μεταρρυθμίσεων» 
(ΦΕΚ Α’ 129). 


5. Την ΦΓ8/1890/31.1.2001 (Β' 893) απόφαση της Ολο¬ 
μέλειας του Ελεγκτικού Συνεδρίου, όπως τροποποιήθηκε 
και συμπληρώθηκε μεταγενέστερα. 

6. Τα Πρακτικά των 16ης Γεν.Συν./7.6.2006 (Θέμα Β') 
και 11 ης Γεν.Συν./2.5.2012 (Θέμα Β') της Ολομέλειας του 
Ελεγκτικού Συνεδρίου. 

7. Τις διατάξεις του άρθρου 57 του ν. 4009/2011 «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
(ΦΕΚ Α’ 195). 

8. Τις διατάξειςτου ν.4521/2018«Ιδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α' 38). 

9. Τη σχετική εισήγηση της Συμβούλου Βασιλι¬ 
κής Προβίδη, που καταχωρίστηκε στα πρακτικά της 
4ης/18.4.2018 (Θέμα Α') Γενικής Συνεδρίασης της Ολο¬ 
μέλειας του Ελεγκτικού Συνεδρίου. 

10. Τη σύμφωνη γνώμη του Επιτρόπου της Επικράτειας 
στο Ελεγκτικό Συνέδριο Αντωνίου Νικητάκη. 

Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφάσισε τα εξής: 

Άρθρο ΜΟΝΟ 

Η Υπηρεσία Επιτρόπου του Ελεγκτικού Συνεδρίου στο 
Υπουργείο Περιβάλλοντος και Ενέργειας, που εδρεύει 
στην Αθήνα, στην οδό Μητροπόλεως 12-14, είναι αρμο¬ 
δία για την άσκηση του προβλεπομένου από τις οικείες 
διατάξεις ελέγχου επί των δαπανών του Πανεπιστημίου 
Δυτικής Αττικής, που ιδρύθηκε με το ν.4521/2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος 

ΑΝΔΡΟΝΙΚΗ ΘΕΟΤΟΚΑΤΟΥ 


Αριθμ. 1058/50483 (4) 

Έγκριση της αρ. 186/2015 απόφασης του Δη¬ 
μοτικού Συμβουλίου Χαλκίδας επί θεμάτων που 
αφορούν σε κυκλοφοριακές ρυθμίσεις στην Δ.Ε. 
Ν. Αρτάκης του Δήμου Χαλκιδέων Ν. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξειςτου ν. 3463/2006 (ΦΕΚ 114 Α') «Κώδικας 
Δήμων και Κοινοτήτων» ως ισχύει. 

3. Τις διατάξειςτου π.δ. 138/2010 (ΦΕΚ 231 Α') «Ορ¬ 
γανισμός της Αποκεντρωμένης Διοίκησης Θεσσαλίας - 
Στερεός Ελλάδας». 

4. Τις διατάξεις του ν. 2503/1997 (ΦΕΚ 107 Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» ως ισχύει. 










Τεύχος Β' 1605/09.05.2018 

5. Τιςδιατάξειςτου ν. 2696/1999 (ΦΕΚ57 Α') «Κύρωση 
του Κώδικα Οδικής Κυκλοφορίας» και ειδικότερα του 
άρθρου 52 παρ. 1 όπως αντικαταστάθηκε με το άρθρο 48 
παρ. 9 του ν. 4313 του 2014 (ΦΕΚ 261 Α') και του άρθρου 
23-παρ. 2 του ν. 4058/2012 (ΦΕΚ 63 Α') όπως αντικατα- 
στάθηκε από το άρθρο 45 του ν. 4150/2013 (ΦΕΚ 102 Α'). 

6. Την αριθμ. 8315.2/02/07 απόφαση των Υπουργών 
Εσωτερικών, Δημόσιας Διοίκησης και Αποκέντρωσης-Οι- 
κονομίας και Οικονομικών - Περιβάλλοντος, Χωροταξίας 
και Δημοσίων Έργων - Εμπορικής Ναυτιλίας - Αιγαίου 
και Νησιωτικής Πολιτικής περί «Κατάταξης Λιμένων» 
(ΦΕΚ 202/Β72007). 

7. Την αριθμ. Φ. 121/1009οικ. απόφαση Καθορισμού 
των Ορίων του Αιγιαλού και δημιουργία ζώνης παραλίας 
στην θέση «Ορμος Ν. Αρτάκης» Ν. Εύβοιας (ΦΕΚ 450/ 
Δ71997). 

8. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδί- 
δονται κατ’ εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

9. Τις διατάξεις του ν. 52907/2009 (ΦΕΚ 2621/Β/ 
31-12-2009) απόφαση Υπουργού Περιβάλλοντος, Ενέρ¬ 
γειας και Κλιματικής Αλλαγής «Ειδικές ρυθμίσεις για την 
εξυπηρέτηση ατόμων με αναπηρία σε κοινόχρηστους 
χώρους των οικισμών που προορίζονται για την κυκλο¬ 
φορία πεζών». 

10. Την αριθμ. ΔΜΕΟ/ε/1308/15-12-1995 (ΦΕΚ 30/ 
Β71996) περί Κατάταξης Εθνικών Οδών περιφερειακών 
Αττικής, Στερεός Ελλάδας, Θεσσαλίας, Ηπείρου, Μακε¬ 
δονίας και Θράκης σε Βασικό (Πρωτεύον), Δευτερεύον 
καιΤριτεύον Εθνικό Οδικό Δίκτυο. 

11. Την αριθμ. 44070/2194/2009 απόφαση του Γενικού 
Γραμματέα Περιφέρειας Στερεάς Ελλάδας περί καθορισμού 
οδών που ανήκουν στην αρμοδιότητα συντήρησης των 
υπηρεσιών της Περιφέρειας Στ. Ελλάδας (ΦΕΚ 270 ΑΑΠ). 

12. Την αριθμ. 62240/698/2011 απόφαση του Περιφε¬ 
ρειάρχη Στερεάς Ελλάδας περί καθορισμού οδών που 
ανήκουν στην αρμοδιότητα συντήρησηςτων υπηρεσιών 
της Περιφέρειας Στ. Ελλάδας (ΦΕΚ 2190 Β'). 

13. Την αριθμ. 29122/18-5-1937 απόφαση του Υπουρ¬ 
γείου Συγκοινωνίας και η αρ. 8216/88/2013 απόφαση 
του Προέδρου της Επιτροπής Σχεδιασμού και Ανά¬ 
πτυξης Λιμένων περί «Καθορισμού χρήσεων γης και 
όρων δόμησης στη χερσαία Ζώνη Λιμένα Χαλκίδας» 
(ΦΕΚ 116/ΑΑΠ/2013). 

14. Το αριθμ. 15109/13-5-2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

15. Την αριθμ. 9663/97430/2-9-2013 απόφαση Γενικής 
Γραμματέα Αποκεντρωμένης Διοίκησης Θεσσαλίας - Στε¬ 
ρεάς Ελλάδας με θέμα «Άσκηση αρμοδιότητας έγκρισης 
αποφάσεων Ο.Τ.Α. α’ και β’ βαθμού περί κυκλοφοριακών 
ρυθμίσεων». 

16. Την αριθμ. 13917 απόφαση του Υπουργού Εσω¬ 
τερικών περί Διορισμού Συντονιστή της Αποκεντρωμέ¬ 
νης Διοίκησης Θεσσαλίας- Στερεάς Ελλάδας (ΦΕΚ 250/ 
τ.ΥΟΔΔ 26-5-2017). 


17. Την αριθμ. οικ. 11181/136302/28-8-2017 απόφα¬ 
ση του Συντονιστή Αποκεντρωμένης Διοίκησης Θεσ¬ 
σαλίας - Στερεάς Ελλάδας με θέμα «Τροποποίηση-συ- 
μπλήρωση της αρ. 9663/97430/2-9-2013 απόφασης 
της Γενικής Γραμματέα, όπως τροποποιήθηκε με την 
αριθμ. 1122/9732/28-1-2014 απόφαση, αναφορικά με 
την άσκηση αρμοδιότητας σύμφωνα με τα άρθρα 52 
και 52Α του ν. 2696/1999, όπως ισχύει». 

18. Την αριθμ. οικ. 1094/10310/22-1-2018 απόφαση 
του Συντονιστή Αποκεντρωμένης Διοίκησης Θεσσαλί- 
ας-Στερεάς Ελλάδας περί ορισμού αναπληρωτή Προ¬ 
ϊσταμένου της Γενικής Διεύθυνσης Χωροταξικής και 
Περιβαλλοντικής Πολιτικής. 

19. Το αριθμ. 25732/20-5-2015 έγγραφο της δ/νσης 
διοικητικών υπηρεσιών του Δήμου Χαλκίδας με το οποίο 
μας κοινοποιήθηκε η υπ' αρ. 186/2015 απόφαση του 
Δημοτικού Συμβουλίου του Δήμου Χαλκίδας. 

20. Τα αριθμ. 2700/112232/14-7-2015, 2062/106715/ 
18-7-17,2673/143514/13-9-17 έγγραφα της Υπηρεσίας 
προς τον Δήμο Χαλκίδας. 

21 .Το αριθμ. 8184/99558/5-7-17 έγγραφο του τμήμα¬ 
τος Δημόσιας Περιουσίας της Δ/νσης Οικονομικού της 
Γενικής Δ/νσης Εσωτερικής Λειτουργίας σχετικά με την 
διαβίβαση εγγράφων που αφορούν σε κυκλοφοριακές 
ρυθμίσεις σε χερσαία ζώνη λιμένα. 

22. Το αριθμ. 9709/118142/31-8-17 έγγραφο του τμή¬ 
ματος Δημόσιας Περιουσίας της Δ/νσης Οικονομικού 
της Γενικής Δ/νσης Εσωτερικής Λειτουργίας της Αποκε¬ 
ντρωμένης Διοίκησης Θεσσαλίας-Στερεάς Ελλάδας με 
το οποίο μας διαβιβάστηκε: 

-Το αριθμ. 671/20-2-2017 έγγραφο τουΟ.Λ.Ν.Ε. με την 
αρ. 8/2017 (ΑΔΑ: 6Σ7ΧΟΞΑΤ-1ΗΘ) απόφαση του περί 
«Έγκρισης πεζοδρόμησης της παραλιακής οδού Αγίου 
Νικολάου της Δημοτικής Ενότητας Νέας Αρτάκης του 
Δήμου Χαλκιδέων». 

-Το αριθμ. 2132.15/44399/19-6-2017 έγγραφο της 
Διεύθυνσης Λιμενικής Αστυνομίας του Κλάδου Ασφά¬ 
λειας και Αστυνόμευσης του Υπουργείου Ναυτιλίας και 
Νησιωτικής Πολιτικής με τη σύμφωνη γνώμη του για 
τις προτεινόμενες κυκλοφοριακές ρυθμίσεις εντός ΧΖΛ 
Νέας Αρτάκης. 

23. Το αριθμ. 40388/2017/30-3-18 έγγραφο της Δ/νσης 
Τεχνικών Υπηρεσιών του Δήμου Χαλκιδέων το οποίο 
βεβαιώνει ότι από την Νέα Αρτάκη δεν διέρχονται λεω¬ 
φορεία της Υπεραστικής συγκοινωνίας. 

24. Το ανωτέρω έγγραφο με το οποίο μας διαβιβάστη¬ 
κε το αρ. 31/22-3-18 έγγραφο του Κτελ Αστικών Γραμ¬ 
μών Χαλκίδας σύμφωνα με το οποίο οι κυκλοφοριακές 
ρυθμίσεις που προτείνονται στην Δ.Ε. Ν. Αρτάκης δεν 
επηρεάζουν την κυκλοφορία των διερχόμενων Αστικών 
Λεωφορείων. 

25. Την από Μάιο του 2015 αιτιολογική έκθεση για κυ- 
κλοφοριακές ρυθμίσεις στην οδό Αγ. Νικολάου στη Νέα 
Αρτάκη, θεωρημένη από τον Δήμο Χαλκιδέων. 

26. Την αριθμ. 75/2015 απόφαση της Επιτροπής Ποι¬ 
ότητας Ζωής Δήμου Χαλκίδας. 

27. Τις 46/2014 και 20/2015 αποφάσεις της Δ.Ε. 
Ν. Αρτάκης. 

28. Το γεγονός ότι οι προτεινόμενες κυκλοφοριακές 
ρυθμίσεις της αρ. 186/2015 απόφασης του Δ.Σ. αιτιολο¬ 
γούνται επαρκώς στην από Μάιο του 2015 αιτιολογική 
έκθεση θεωρημένη από την ΔιεύθυνσηςΤεχνικών Υπη¬ 
ρεσιών του Δήμου. 

29. Το γεγονός ότι: α) από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. και β) η παρούσα απόφαση αφορά 
μόνο την έγκριση των κυκλοφοριακών ρυθμίσεων που 
αναφέρονται παρακάτω, δεν απαλλάσσει τον Δήμο από 
τυχόν άλλες εγκρίσεις που απαιτούνται για την υλοποί¬ 
ηση των κυκλοφοριακών ρυθμίσεων και δεν αποτελεί 
έγκριση χρηματοδότησης των έργων που απαιτούνται 
για την υλοποίηση τους, αποφασίζουμε: 

Την έγκριση τηςαρ. 186/2015 απόφασηςτου Δημοτι¬ 
κού Συμβουλίου Χαλκίδας, ως προς τα εξής: 

Διακοπή κυκλοφορίας οχημάτων στην παραλιακή οδό 
Αγίου Νικολάου της Δ.Ε. Ν. Αρτάκης από το ύψος της 
οδού Καραολή (κατάστημα "Κληματαριά") μέχρι το ύψος 
της οδού Δημ. Υψηλάντη (κατάστημα "Μπαρούτη") όλες 
τις ημέρες και καθ'όλο το εικοσιτετράωρο από 1 η Μαίου 
έως 30 Σεπτεμβρίου και από 14.00 μέχρι 7.00 (το πρωί) 
το Σάββατο και την Κυριακή από 1 η Οκτωβρίου μέχρι 
την 30η Απριλίου και αλλαγή κατεύθυνσης (μονοδρόμη- 
ση) των οδών Καραολή από Αγ. Νικολάου εώς την οδό 
"Των εν Αμερική Αρτακινών"προς την "Των εν Αμερική 
Αρτακινών" και της οδού "Έν Αμερική Αρτακινών" από 
Καραολή εώς Δημ. Υψηλάντη προς Δημ. Υψηλάντη όλο 
το έτος, με σκοπό την διευκόλυνση της κυκλοφορίας 
σε συνέχεια της διακοπής κυκλοφορίας στην οδό Αγ. 
Νικολάου. 

Οι εν λόγω εγκρίσεις χορηγούνται με τις εξής προϋ¬ 
ποθέσεις: 

- Οι αναγκαίες παρεμβάσεις για την υλοποίηση των 
εν λόγω κυκλοφοριακών ρυθμίσεων (π.χ. τοποθέτηση 
κατάλληλης οριζόντιας και κάθετης σήμανσης, χρήση 
κατάλληλων υλικών κ.λπ.) θα είναι σύμφωνες με τον 
Κ.Ο.Κ. καθώς και με τις προδιαγραφές του Υπουργείου 
Υποδομών Μεταφορών και Δικτύων (Γενική Δ/νση Συ¬ 
γκοινωνιακών έργων, Δ/νση Μελετών Έργων Οδοποιίας). 

- Να λαμβάνεται μέριμνα ώστε με την εφαρμογή των 
προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

- Οι προτεινόμενες κυκλοφοριακές ρυθμίσεις να υπο¬ 
στηρίζουν και τις ανάγκες των ατόμων με αναπηρία 
(ΑμεΑ). 

- Η υλοποίηση των ρυθμίσεων θα γίνει με ευθύνη του 
Δήμου Ερέτριας, ο οποίος καθ'όλη την χρονική διάρκεια 
εφαρμογής των εν λόγω κυκλοφοριακών ρυθμίσεων 
υποχρεούται να αξιολογεί την αποτελεσματικότητα των 
μέτρων σε σχέση με το ευρύτερο δίκτυο κυκλοφορίας 
της πόλης, παρακολουθώντας και συντηρώντας τα σχε¬ 
τικά έργα (οδόστρωμα- σήμανση κ.λπ.). 

- Αυτοδίκαιης ανάκλησής της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμόδιους φορείς και με την απόφαση αυτή. 


- Με την παρούσα απόφαση δεν νομιμοποιούνται τυ¬ 
χόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω κυκλοφοριακών ρυθμίσεων. 

- Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

- Η τοποθέτηση άλλων, πλην ρυθμιστικών, πινακίδων, 
(πληροφοριακών, αναγγελίας κινδύνου ή πινακίδων που 
διευκολύνουν και βελτιώνουν την ρύθμιση ή την ασφάλεια 
της κυκλοφορίας), μπορεί να γίνει με ευθύνη του Δήμου. 

- Να τηρούνται απαρέγκλιτα τα όσα αναγράφονται 
στην Εισήγηση της ΔιεύθυνσηςΤεχνικών Υπηρεσιών του 
Δήμου Χαλκίδας, βάσει της οποίας ελήφθη η 186/2015 
απόφαση του Δημοτικού Συμβουλίου. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 30 Απριλίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθμ. απόφ. 27/2018 (5) 

Τροποποίησητηςαγγλικήςμετάφρασηςτουτίτλου 
της αριθμ. 98/2015 (ΦΕΚ 2669/τ.Β'/10-12-2015) 
απόφαση Πρύτανη, η οποία έχει τροποποιηθεί με 
την αριθ. 160/2016/04-10-2016 (ΦΕΚ 3173/τ.Β') 
απόφαση Πρύτανη και αφορά στο Πρόγραμμα 
Μεταπτυχιακών Σπουδών του Παιδαγωγικού 
Τμήματος Δημοτικής Εκπαίδευσης του Δημο- 
κρίτειου Πανεπιστημίου Θράκης με τίτλο «Ετε¬ 
ρότητα και Παιδαγωγική του Θεάτρου». 

Ο ΠΡΥΤΑΝΗΣ ΤΟΥ 

ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις της παρ. 18 του άρθρου 8 του ν. 4009/ 
2011 «Για τη δομή, λειτουργία διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων» (ΦΕΚ 159 τ.Α'), οι οποίες αναφέ- 
ρονται στις αρμοδιότητες του Πρύτανη. 

2. Τις διατάξεις του ν. 3685/2008 και ιδίως το άρθρο 6 
(ΦΕΚ 148, τ.Α'), «Θεσμικό πλαίσιο για τις μεταπτυχιακές 
σπουδές», όπως τροποποιήθηκε με τις διατάξεις του 
αρθρ. 24 του ν. 3696/2008 (ΦΕΚ 177, τ.Α'), του άρθρου 
27 του ν. 3794/2009 (ΦΕΚ 156 τ.Α') και της παρ. 5 του 
άρθρου 37 του ν. 3848/2010 (ΦΕΚ 71 τ.Α'). 

3. Τις διατάξεις της παρ. 11α του άρθρου 80 του 
ν. 4009/ 2011 (ΦΕΚ 195 τ.Α’), «Δομή, λειτουργία, διασφά¬ 
λιση ποιότητας των σπουδών και διεθνοποίηση των ανώ¬ 
τατων εκπαιδευτικών ιδρυμάτων», όπως τροποποιήθηκε 
με τις διατάξεις του άρθρου 47 παρ. γ' του ν. 4025/2011 
(ΦΕΚ 228 τ.Α'), του άρθρου 5 παρ. 8 του ν. 4076/2012 
(ΦΕΚ 159 τ.Α') και του άρθρου 34 παρ. 2 του ν. 4115/2013 
(ΦΕΚ 24 τ.Α'). 

4. Τις διατάξεις του άρθρου 34 του ν. 4301/2014 (ΦΕΚ 
223 τ.Α') «Οργάνωση της νομικής μορφής των θρησκευ¬ 
τικών κοινοτήτων και των ενώσεων τους στην Ελλάδα 
και άλλες διατάξεις αρμοδιότητας Γενικής Γραμματείας 
Θρησκευμάτων και λοιπές διατάξεις». 

5. Τις διατάξεις του ν. 3374/2005 (ΦΕΚ 189 τ.Α') «Διασφά¬ 
λιση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

6. Την αριθ. ΔΠΘ/ΣΥΓΚ/25072/969/16.01.2017 (ΦΕΚ 
327/ 08.02.2017 τ.Β') απόφαση της Συγκλήτου του Δ.Π.Θ., 
αναφορικά με τον «Ορισμό Αναπληρωτών Πρύτανη - 
Μεταβίβαση αρμοδιοτήτων Πρύτανη και Αναπλήρωση 
Πρύτανη». 

7. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο 1 του π.δ. 63/2005 (ΦΕΚ 98/τ.Α'). 

8. Τις διατάξεις του π.δ. 86/2013 (ΦΕΚ 124 τ.Α') «Συγ¬ 
χώνευση Τμημάτων, ίδρυση -συγκρότηση - ανασυγκρό¬ 
τηση Σχολών στο Δημοκρίτειο Πανεπιστήμιο Θράκης». 

9. Τ ις διατάξεις του άρθρου 3 του Κανονισμού Μετα¬ 
πτυχιακών Σπουδών του Δ.Π.Θ. 

10. Το απόσπασμα πρακτικών της Γενικής Συνέλευσης 
Ειδικής Σύνθεσης (Γ.Σ.Ε.Σ.) του Παιδαγωγικού Τμήματος 
Δημοτικής Εκπαίδευσης του Δημοκρίτειου Πανεπιστη¬ 
μίου Θράκης (συνεδρία 5/13-03-2018). 

11. Το απόσπασμα πρακτικών της Συγκλήτου Ειδικής 
Σύνθεσης του Δημοκρίτειου Πανεπιστημίου Θράκης 
(συνεδρία 36/29-03-2018). 


12. Το με αριθμ. 2857/13-11-2013 έγγραφο της ΑΔΙΠ, 
από το οποίο προκύπτει ότι έχει ολοκληρωθεί η εξωτερι¬ 
κή αξιολόγηση του ΠαιδαγωγικούΤμήματοςΔημοτικής 
Εκπαίδευσηςτου Δημοκρίτειου Πανεπιστημίου Θράκης. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Δημοκρίτειου Πανεπιστημίου 
Θράκης σύμφωνα με την αριθμ. ΔΠΘ/ΔΘΔ/43034/6137/ 
02-05-2018 (ΔΠΘ/ΔΑΘ/43035/2941/02-05-2018) βεβαί¬ 
ωση του Αν. Προϊσταμένου της Διεύθυνσης Οικονομικής 
Διαχείρισης, αποφασίζουμε: 

Την τροποποίηση της αγγλικής μετάφρασης του τίτ¬ 
λου του Προγράμματος Μεταπτυχιακών Σπουδών της 
αριθμ. 98/2015 (ΦΕΚ 2669/τ.Β710-12-2015) απόφασης 
Πρύτανη, η οποία έχει τροποποιηθεί με την αριθ. 160/ 
2016/ 04-10-2016 (ΦΕΚ 3173/τ.Β') απόφαση Πρύτανη, 
ως ακολούθως: 

«Άρθρο 3 

Το Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) με τίτλο "Ετερότητα και Παιδαγωγική του 
Θεάτρου (ϋίνθΓείΐγ 3π0ΤΓιθ3ϊγθ Ρθάθςοςγ)".» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 17 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΜΠΙΔΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ. 91 ·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιηη35ΐ6Γ.βΐ@βΐ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.βΐ.9·7 Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ. Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννι/νν.βΐ.9 1- 

Πληροφορίες σχετικά με την λειτουργία 
της ιστοσελίδας: ΗεΙρςΐ65ΐ(.6ΐ@6ΐ.9 ι< 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΙ>ιη35ΐ6ΐ'.6ΐ@6ΐ.9 ι ' 

Πληροφορίες για γενικό πρωτόκολλο 
και αλληλογραφία: 9ΐ'3ΐΊΊΐΊΊ3ίε·3@εΙ·9 ι ' 
























